Sirdaryoda 400 kv m maydonni qoplagan yirik yong‘in ro‘y berdi (foto)

5-avgust kuni soat 18:27 da Sirdaryo viloyati, Guliston shahrining Bunyodkor ko‘chasida joylashgan savdo majmuasidagi do‘konlarda yong‘in ro‘y berdi. Bu haqda “O‘zbekiston 24” kanali ma’lumot berdi.
Yong‘in savdo majmuasi hududida 400 kvadrat metrdan ortiq maydondagi do‘konlarga shikast yetkazdi.
Ko‘rilgan choralar natijasida yong‘in to‘liq o‘chirildi.
Yong‘in oqibatida halok bo‘lganlar va tan jarohati olganlar yo‘q.
Dastlabki taxminlarga ko‘ra, yong‘in qisqa tutashuv natijasida kelib chiqqan.